**(สำเนา)**

**รายงานการประชุมสภาเทศบาลตำบลโพน**

**สมัยวิสามัญที่ ๑ ประจำปี ๒๕๖๑ ครั้งที่ ๑/๒๕๖๑**

**วันที่ ๒๘ พฤษภาคม ๒๕๖๑ เวลา ๑๓.๓๐ น.**

**ณ ห้องประชุมใบบุ่น เทศบาลตำบลโพน อำเภอคำม่วง จังหวัดกาฬสินธุ์**

**-------------------------**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายจันทา พันภู | ประธานสภาเทศบาลตำบลโพน | จันทา พันภู |   |
| 2 | นายเสริมศักดิ์ ราชติกา | รองประธานสภาเทศบาลตำบลโพน | เสริมศักดิ์ ราชติกา |   |
| 3 | นายเสถียร สุภารี | สมาชิกสภาเทศบาลตำบลโพน | เสถียร สุภารี |   |
| 4 | นายฮ้อย คงอาษา | สมาชิกสภาเทศบาลตำบลโพน | ฮ้อย คงอาษา |   |
| 5 | นายสัมนัก ปัสสะ | สมาชิกสภาเทศบาลตำบลโพน | สัมนัก ปัสสะ |   |
| 6 | นายบุญศิล อิงภู | สมาชิกสภาเทศบาลตำบลโพน | บุญศิล อิงภู |   |
| 7 | นายวร โพนะทา | สมาชิกสภาเทศบาลตำบลโพน | วร โพนะทา |   |
| 8 | นายศักดิ์สิทธิ์ ลามุล | สมาชิกสภาเทศบาลตำบลโพน | ศักดิ์สิทธิ์ ลามุล |   |
| 9 | นายสมพร ภูจันหา | สมาชิกสภาเทศบาลตำบลโพน | สมพร ภูจันหา |   |
| 10 | นายสำลี ศรีบัว | เลขานุการสภาเทศบาลตำบลโพน | สำลี ศรีบัว |   |

**ผู้ไม่มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **หมายเหตุ** |
| 1 | นายวิชัย ลุนโสภา | สมาชิกสภาเทศบาลตำบลโพน |   |
| 2 | นายพล พะธุระ | สมาชิกสภาเทศบาลตำบลโพน |   |

 **ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสมพงษ์ สุริโย | รองปลัดเทศบาล | สมพงษ์ สุริโย |   |
| 2 | นางสาวประภาวรินท์ ภูมิสาตร์ | เจ้าพนักงานธุรการ | ประภาวรินท์ ภูมิสาตร์ |   |

**เริ่มประชุม เวลา ๑๓.๓๐ น.**

 เมื่อถึงเวลา ๑๓.๓๐ น. นายสำลี ศรีบัว เลขานุการสภาเทศบาล ได้ตรวจรายชื่อสมาชิกผู้มาประชุม ครบองค์ประชุมแล้วจึงขอเชิญสมาชิกเข้าห้องประชุม และเชิญ นายจันทา พันภู ประธานสภาเทศบาลตำบลโพน ทำพิธีเปิดการประชุมและดำเนินการประชุมตามระเบียบวาระการประชุม ดังนี้

**ระเบียบวาระที่ 1 เรื่อง ประธานแจ้งที่ประชุมทราบ**

/นายจันทา...

นายจันทา พันภู - ขอขอบคุณสมาชิกสภาเทศบาลทุกท่านที่ได้ร่วมแรงร่วมใจกันในการจัดงาน ประเพณีบุญบั้งไฟแพรวากาฬสินธุ์ ประจำปี ๒๕๖๑ ในวันที่ ๒๖ - ๒๗ พฤษภาคม ๒๕๖๑ ที่ผ่านมา จนการจัดงานสำเร็จลุล่วงลงได้ด้วยดี

**ระเบียบวาระที่ 2 เรื่องรับรองรายงานการประชุมครั้งที่แล้ว**

 - รับรองรายงานการประชุมสภาเทศบาลตำบลโพน สมัยสามัญที่ 1 ประจำปี 2561 ครั้งที่ 1 เมื่อวันที่ ๒๗ เมษายน ๒๕๖๑

 ที่ประชุม - มีมติรับรองเป็นเอกฉันท์

**ระเบียบวาระที่ 3 เรื่องกระทู้ถาม**

 ไม่มี

**ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

 ไม่มี

**ระเบียบวาระที่ 5 เรื่องที่เสนอใหม่**

 - การพิจารณาการขาดจากสมาชิกภาพของสมาชิกสภาเทศบาลตำบลโพน

นายจันทา พันภู - เชิญท่านรองปลัดสมพงษ์ สุริโย เสนอญัตติ

นายสมพงษ์ สุริโย - เรียนท่านประธานและผู้เข้าร่วมประชุมทุกท่าน ก่อนที่จะเสนอญัตติขอ อนุญาตปรึกษาสภาเทศบาลทั้งนี้เพื่อให้เป็นไปตามระเบียบปฏิบัติ ซึ่งแนวทาง การพิจารณานั้นตามระเบียบกระทรวงมหาดไทย ว่าด้วยข้อบังคับการประชุม สภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ ๒) พ.ศ. ๒๕๕๔ ข้อ ๓๒ ได้กำหนดไว้ว่า “การประชุมสภาท้องถิ่นเพื่ออภิปรายเกี่ยวกับความประพฤติ ของสมาชิกสภาท้องถิ่นเนื่องจากเห็นว่ามีความประพฤติในทางที่จะนำมาซึ่งความ เสื่อมเสีย หรือก่อความไม่สงบเรียบร้อยแก่องค์กรปกครองส่วนท้องถิ่น หรือ กระทำการอันเสื่อมเสียประโยชน์ของสภาท้องถิ่นที่ตนเป็นสมาชิกอยู่ หรือเรื่อง ที่สมาชิกสภาท้องถิ่นถูกกล่าวหาว่ากระทำความผิดตามความในมาตรา ๙ แห่ง ระเบียบนี้ให้ประชุมลับ เว้นแต่สมาชิกสภาท้องถิ่นผู้ถูกกล่าวหาจะขอให้ประชุม เปิดเผย” และข้อ ๓๕ ได้กำหนดไว้ว่า “รายงานการประชุมลับจะเปิดเผยได้ เพียงใดหรือไม่ ให้เป็นไปตามมติของสภาท้องถิ่น” จึงนำเรียนแจ้งสภาได้รับ ทราบและหารือสภาว่าจะเปิดเผยรายงานการประชุมเพียงใด

นายจันทา พันภู - ขอหารือในที่ประชุมว่าการเปิดเผยรายงานการประชุมนั้น ให้เปิดเผยเฉพาะ ในส่วนของการชี้แจงขอกฎหมายหรือแนวทางที่จะปฏิบัติและผลการลงมติ เท่านั้น ส่วนข้อซักถาม การชี้แจง การหารือ หรือการแสดงความคิดเห็น ต่าง ๆ ของสมาชิกสภาเทศบาลห้ามมิให้เปิดเผยได้หรือไม่ หรือท่านใดมีความ คิดเห็นอย่างไร

/ที่...

ที่ประชุม - มีมติเห็นชอบตามที่ประธานสภาเสนอ

นายจันทา พันภู เพื่อให้เป็นไปตามระเบียบการประชุมตามญัตตินี้ การพิจารณาต่อจากนี้ขอให้ เป็นการประชุมลับ ขอให้ผู้ไม่มีส่วนเกี่ยวข้องได้ออกจากห้องประชุม

นายจันทา พันภู - เชิญรองปลัดสมพงษ์ สุริโย เสนอญัตติ

นายสมพงษ์ สุริโย - ด้วยได้รับแจ้งผลการตรวจหาสารเสพติดของผู้บริหาร สมาชิกสภา ข้าราชการ พนักงาน ลูกจ้างของเทศบาลตำบลโพน ตามหนังสืออำเภอคำม่วง ด่วนที่สุด ที่ กส ๑๐๑๘ / ๙๕๑ ลงวันที่ ๑๑ พฤษภาคม ๒๕๖๑ ว่าตรวจ พบสารเสพติดในร่างกายของบุคลากรของเทศบาลตำบลโพน จำนวน ๓ รายได้แก่ ๑. นายบรรจง สุภารี พนักงานจ้างเหมาบริการ ๒. นายภานุวัฒน์ พระธุระ พนักงานจ้างเหมาบริการ และ ๓. นายวิชัย ลุนโสภา สมาชิกสภาเทศบาลตำบลโพน ซึ่งในเบื้องต้นเพื่อให้ เป็นไปตามแนวทางการดำเนินนโยบายกวาดบ้านให้สะอาด ตามยุทธการฟ้าแดด สงยาง เทศบาลได้เลิกจ้างพนักงานจ้างเหมาบริการทั้งสองรายแล้ว ในส่วนของ สมาชิกสภาเทศบาลนั้นต้องดำเนินการตามแนวทางตามหนังสือจังหวัดกาฬสินธุ์ ด่วนที่สุด ที่ กส ๐๐๒๓.๔ / ว ๒๔๔๐ ลงวันที่ ๑๑ พฤษภาคม ๒๕๖๑ เรื่อง แนวทางการตรวจสอบผู้บริหารท้องถิ่นและสมาชิกสภาท้องถิ่นมิให้ยุ่ง เกี่ยวกับยาเสพติด ซึ่งแนวทางการดำเนินการตามข้อ ๒ ในหนังสือดังกล่าว ได้กำหนดไว้ว่า สภาเทศบาลใดเมื่อได้รับแจ้งว่ามีสมาชิกสภาเทศบาลเข้าไปยุ่ง เกี่ยวกับยาเสพติดให้พิจารณาดำเนินการมีมติให้พ้นจากตำแหน่งด้วยเหตุมีความ ประพฤติในทางที่จะนำมาซึ่งความเสื่อมเสียแก่เทศบาล ตามมาตรา ๑๙ วรรค หนึ่ง (๗) แห่งพระราชบัญญัติเทศบาล พ.ศ. ๒๔๙๖ หากสภาเทศบาลใดไม่ พิจารณาดำเนินการดังกล่าวโดยไม่มีเหตุผลอันสมควร จังหวัดจะพิจารณา ดำเนินการสอบสวนประธานสภาเทศบาลเพื่อสั่งให้พ้นจากตำแหน่งโดยถือว่าเป็น การละเลยไม่ปฏิบัติตามหรือปฏิบัติการไม่ชอบด้วยอำนาจหน้าที่ตามมาตรา ๗๓ แห่งพระราชบัญญัติ เทศบาล พ.ศ. ๒๔๙๖ เพื่อดำเนินการให้เป็นไปตาม แนวทางดังกล่าวจึงได้เสนอญัตตินี้เพื่อให้สภาเทศบาลตำบลโพนพิจารณา

 สำหรับแนวทางการดำเนินการพิจารณานั้น ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ ๒) พ.ศ. ๒๕๕๔ ข้อ ๗๕ วรรคสาม ได้กำหนดไว้ว่า “การออกเสียง คะแนนลับให้ใช้วิธีเขียนเครื่องหมายบนแผ่นกระดาษใส่ซองที่เจ้าหน้าที่จัดให้ โดยผู้เห็นด้วยให้เขียนเครื่องหมายถูก ( / ) ผู้ไม่เห็นด้วยให้เขียนเครื่องหมาย กากบาท ( x ) ส่วนผู้ไม่ออกเสียงให้เขียนเครื่องหมายวงกลม ( ๐ ) ให้ ประธานในที่ประชุมเรียกชื่อสมาชิกสภาท้องถิ่นตามลำดับ อักษรมานำซองใส่ด้วยตนเองลงในหีบที่จัดไว้ต่อหน้าประธานในที่ประชุม” และ ข้อ ๘๓ ได้กำหนดไว้ว่า “การลงมติในกรณีที่สมาชิกสภาท้องถิ่นถูกกล่าวหาว่า

/มีความประพฤติ...

 มีความประพฤติในทางที่จะนำมาซึ่งความเสื่อมเสีย หรือกระทำการอันเสื่อมเสีย ประโยชน์ของสภาท้องถิ่น หรือก่อความไม่สงบเรียบร้อยแก่องค์กรปกครองส่วน ท้องถิ่นที่ตนเป็นสมาชิกอยู่ ให้ที่ประชุมสภาท้องถิ่นลงมติแต่เพียงว่าควรให้ผู้ถูก กล่าวหานั้นขาดจากสมาชิกภาพหรือไม่ การลงมติดังกล่าวนี้ให้ออกเสียง ลงคะแนนลับและต้องมีคะแนนเสียงไม่น้อยกว่าสมาในสี่ของจำนวนสมาชิกสภา ท้องถิ่นทั้งหมดเท่าที่มีอยู่” วรรคสองกำหนดว่า “เมื่อสภาท้องถิ่นลงมติให้ สมาชิกสภาท้องถิ่นที่ถูกกล่าวหาผู้ใดขาดจากสมาชิกภาพให้ประธานสภาท้องถิ่น แจ้งให้สมาชิกสภาท้องถิ่นผู้นั้นทราบโดยเร็ว แต่ไม่ให้เกินสามวันนับแต่วันที่วันที่ สภาท้องถิ่นอนุมัติ”

นายจันทา พันภู - จากที่รองปลัดเทศบาลได้เสนอ ขอให้สมาชิกสภาเทศบาลอภิปรายได้

 - ไม่เปิดเผยรายงานการประชุม -

ที่ประชุม - ลงมติควรให้ นายวิชัย ลุนโสภา ขาดจากสมาชิกภาพ เป็นเอกฉันท์ ทั้ง 10 เสียง

นายจันทา พันภู - สมาชิกสภาเทศบาลตำบลโพนทั้งหมด ๑๒ ท่าน วันนี้ขาดการประชุมสอง ท่านคือ นายวิชัย ลุนโสภา และนายพล พระธุระ และที่ประชุมวันนี้มีมติ เห็นควรให้ผู้ถูกกล่าวหาคือ นายวิชัย ลุนโสภา ขาดจากสมาชิกภาพทั้งสิ้น ๑๐ เสียง จึงถือว่าเป็นไปตามระเบียบกระทรวงมหาดไทย ว่าด้วยข้อบังคับการ ประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ ๒) พ.ศ. ๒๕๕๔ ข้อ ๘๓ ซึ่งได้กำหนดให้ต้องมีคะแนนเสียงไม่น้อยกว่าสามในสี่ของจำนวน สมาชิกสภาท้องถิ่นทั้งหมดเท่าที่มีอยู่ ดังนั้นอาศัยความตามพระราชบัญญัติ เทศบาล พ.ศ. ๒๔๙๖ รวมแก้ไขเพิ่มเติมถึง (ฉบับที่ ๑๓) พ.ศ. ๒๕๕๒ ข้อ ๑๙ (๗) จึงถือว่า นายวิชัย ลุนโสภา ขาดจากการเป็นสมาชิกสภาเทศบาล ตำบลโพน ตั้งแต่วันนี้ ซึ่งจะได้แจ้งให้ นายวิชัยฯ ได้รับทราบ และรายงานผล การดำเนินการให้นายอำเภอคำม่วงทราบต่อไป

**ระเบียบวาระที่ 6 - เรื่องอื่น ๆ**

นายจันทา พันภู - วาระอื่น ๆ ท่านใดมีเรื่องนำเสนอที่ประชุมก็ขอเชิญ

นายวร โพนะทา - ภายหลังงานประเพณีบุญบั้งไฟนี้ มีปริมาณขยะในชุมชนเยอะมาก อยากให้ เทศบาลเร่ง ดำเนินการจัดหาหรือซ่อมแซมรถเก็บขนขยะให้สามารถใช้การได้

นายสมพงษ์ สุริโย - กระบวนการจัดหาและกระบวนการซ่อมแซมรถเก็บขนขยะตอนนี้อยู่ในการ ปรับแผนพัฒนาเทศบาล ทั้งนี้เนื่องจากทั้งการจัดหาและการซ่อมแซมต้อง ปรากฏอยู่ในแผนจึงจะสามารถดำเนินการได้ จึงคาดว่าจะสามารถดำเนินการได้ ภายในเดือนกรกฎาคมนี้ สำหรับแนวทางในการดำเนินการแก้ไขปัญหาขณะนี้

/ได้แก่การ...

 ได้แก่การประชาสัมพันธ์ให้ชุมชนเข้ามามีส่วนร่วมในการแก้ไขปัญหา โดยการคัด แยกขยะและกำจัดขยะอินทรีย์ในครัวเรือน ส่วนขยะหลังงานบุญบั้งไฟก็ได้เชิญ ชวนบุคลากรของเทศบาลได้ช่วยกันเก็บให้เรียบร้อยในบ่ายวันนี้

นายฮ้อย คงอาษา - ขยะจากตลาดต่าง ๆ ที่เข้ามาเปิดบริการในเขตเทศบาลก็เยอะมากจะ ดำเนินการแก้ไขอย่างไร

นายสมพงษ์ สุริโย - ในเบื้องต้นคงจะได้มีการเรียกผู้ประกอบการมาทำความตกลงต่อไป การ แก้ปัญหาในระยะยาวก็จะให้มีการเช่าเหมาพื้นที่ประกอบการให้ผู้เช่ารับผิดชอบ โดยตรง

นายจันทา พันภู - มีท่านใดเสนออีกหรือไม่

นายสมพงษ์ สุริโย - มีเรื่องประชาสัมพันธ์เชิญชวนร่วมกิจกรรม เรื่องแรก การระดมจัดเก็บขยะ มูลฝอยหลังการประชุมขอเชิญชวนร่วมกิจกรรมจัดเก็บขยะมูลฝอยหลังงานบุญ บั้งไฟร่วมกับบุคลากรเทศบาลตำบลโพน เรื่องที่สองเย็นนี้เวลา ๑๗.๐๐ น. เทศบาลเป็นเจ้าภาพสวดอภิธรรมศพผู้ช่วยปัจจัย ศรีบัว ก็ขอเชิญท่านสมาชิก ร่วมกิจกรรม และในวันที่ ๒๙ พฤษภาคมนี้ เวลา ๐๗.๐๐ น. นายอำเภอ คำม่วงได้นำคณะข้าราชการในอำเภอคำม่วงมาทำบุญตักบาตรเนื่องในวัน วิสาขบูชาที่วัดโพธิ์ชัยบ้านโพน ก็ขอเชิญทุกท่านร่วมกิจกรรม

นายจันทา พันภู - ท่านใดมีข้อซักถามหรือเสนอแนะเพิ่มเติมอีกหรือไม่

 - ถ้าไม่มีขอขอบคุณทุกท่านที่ได้ช่วยกันทำงานที่ผ่านมา เมื่อไม่มีสมาชิกท่านใดเสนอแล้ว

 ขอปิดการประชุม

 **เลิกประชุม เวลา ๑๔.๓๐ น.**

 (ลงชื่อ) ผู้จดรายงานการประชุม

 (นายสำลี ศรีบัว)

 เลขานุการสภาเทศบาล

 (ลงชื่อ) ผู้ตรวจรายงานการประชุม

 (นายจันทา พันภู)

 ประธานสภาเทศบาลตำบลโพน

**คณะกรรมการตรวจรายงานการประชุมลงชื่อตรวจแล้วถูกต้อง**

 (ลงชื่อ) กรรมการตรวจรายงานการประชุม

 (นายเสถียร สุภารี)

 สมาชิกสภาเทศบาลตำบลโพน

(ลงชื่อ) กรรมการตรวจรายงานการประชุม

 (นายฮ้อย คงอาษา)

 สมาชิกสภาเทศบาลตำบลโพน

(ลงชื่อ) กรรมการตรวจรายงานการประชุม

 (นายศักดิ์สิทธิ์ ลามุล)

 สมาชิกสภาเทศบาลตำบลโพน

ระเบียบวาระการประชุมประชุมสภาเทศบาลตำบลโพน

สมัยวิสามัญที่ ๑ ประจำปี ๒๕๖๑ ครั้งที่ ๑/๒๕๖๑

วันที่ ๒๘ พฤษภาคม ๒๕๖๑ เวลา ๑๓.๓๐ น.

ณ ห้องประชุมใบบุ่น เทศบาลตำบลโพน อำเภอคำม่วง จังหวัดกาฬสินธุ์

-----------------------------------------------------

ระเบียบวาระที่ 1 เรื่องประธานแจ้งที่ประชุมทราบ (ถ้ามี)

 …………………………………………………………………………………………………………….

ระเบียบวาระที่ 2 เรื่องรับรองรายงานการประชุม

-รับรองรายงานการประชุมสภาเทศบาลตำบลโพน สมัยสามัญที่ 1

ประจำปี 2561 ครั้งที่ 1 วันที่ 27 เมษายน 2561

ระเบียบวาระที่ 3 เรื่องกระทู้ถาม (ถ้ามี)

 ........................................................................................................................

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นเพื่อพิจารณาเสร็จแล้ว

ระเบียบวาระที่ 5 เรื่องที่เสนอใหม่

 -การพิจารณาการขาดจากสมาชิกภาพของสมาชิกสภาเทศบาลตำบลโพน

 .........................................................................................................................

ระเบียบวาระที่ 6 เรื่องอื่น ๆ (ถ้ามี)

 ........................................................................................................................